kaerle etc. doen te wetene allen tegewoirdigen ende toecomende
dat wy ontfangen hebben die oetmoedige supplicacie van thomas vueghs
sinte petersmans belast met huysvrouwe ende twee kinderen gef gevangen
sittende in bannen van yseren binnen onser stadt van lovene inhoudende
hoe geleden ontrent vier maenden hy verselscaspt synen sesternier tot castel
inde kempen ten huyse vanden scoutet ende aldaer drinckende tot naeder
noenen toe is deselve suppliant met zynen geselscap gescheyden ende
zyn tsaemen nae huys gegaen tot turnout daer hy woende ende gegaen
hens weeghs voerby den slote van castel ende comende omtrint sekere
conijnen eerde daerby staende syn hen naegevolght vanden selven slote
ioncker mathys van lyere natuerlyck synen xviiicx meer met stocken bussen
pijcken ende anderssyns roepende totten suppliant ende zijnen geselscap
houdt sprake dwelck de suppliant hoerende ende hen siende soe gestockt
comen was beschaempt beduchtende oft zy hen quaet gewilt hadden
om des wille hy suppliant van te voeren daerontrint met honden geiaecht
hadde want de selve ioncker mathys als casteleyn de conijnen eerden
daer staende vryen wilde die nochtans met vry en zyn ende ennige
daeromme geslage ende gequest seggende de suppliant wy willen wel
sprake houden soe verre ghy ons nyet en tracteert gelyck ghy andere gedaen
hebt ende terstont heeft een vande hope desselfs joncker mathys $$
zekerlyck wetende wye hy was geroepen slaet doot slaet doot
ic salder u door dragen ende tselve de suppliant met zynen geselscap hoirende
hebben de vlucht genomen ende vliende is de selve ioncker mathys $$
synen geselscap hen strangelycken naegelopen ende achterhaelt ende eenen van
des suppliants gesellen ter eerden geslegen ende iammerlycken gequest soe dat
hy des anderen daechs daer af storff ende den suppliant altyt vliende ende
meynende hem te salveren op een gracht heeft hem die selve ioncker
mathys oyck achterhaelt seggende in effecte heer thomas dit gelt u lyff
gevenende hem suppliant met dien eenen steeck met eender pycken ontrent zynen buyck$
soe dat hy suppliant inde graft viel ende considererende hy de suppliant dat
hy in pericle zyns lyffs was ende dat zijn geselle over doot lach ende
gescapen waeren daer alle te blijvene heeft in zynder deffencien
genomen synen voetboege die hy hadde ende met eenen quaden pyl sonder
yser inden hoop geschooten meynende hen daer mede te doen vlieden ende nz nyet?
te quetsen heeft ter stont de voirs. ioncker mathys ontrint zynen buyck$
een quetsure gecregen ende dwelck ennige seggen metten voirs. pyl
gedaen te zijnen daer aff hy suppliant nyet en weet van welcker quetsu$
hy corts daernae binnen vier dagen van lyve ter doot comen is dwelck
hem suppliant vuyt gronde zynder herten leedt is ende indien tselve feyt
by schietenen des suppliant geschiet waere daer af hy zekerlyck nyet en weet
is tselve toeconnen als voirs. staet by aenruchten ende oppressien des voirs.
aflinigen ende zynen geselscap den suppliant bescuddende syn lyff dwelck oyc
de selve aflinige wel wetende heeft in partien vande prochiaen ende zekeren
getuijgen daernae den selven suppliant vergeven al des hy hem mesdaen hadde
begerende dat men nemmermeer van sinent wegen daer af ennighe
beternisse doen en soude off wrake versuecken dwelck de suppliant by
certificatien wel doen blycken zoude deser al nyettegenstaende is de
suppliant terstont geapprehendeert geweest als ende als sinte peetersman
in onser voirs. stadt van lovenen gelevert aldaer hy alnoch tot zynen grooten
ende swaeren verdriete schaden ende ongenuechten van hem zyne huysvrouwe
ende kinderen in bannen van ysere sittende is ende alreede lange geseten heeft
sonder in rechte gehoirt te wordenen oft dat onser meyere van lovene
inde banck geseten heeft vuermits zekere ordinantie die de meyere op
dbedwingen vande gevangen van onser raede verwachtende is soe hy
seegt ende beduchtende hem suppliant dat hij noch lange alsoe tot zyn
grooten verdriete ende schaden gescapen is te blyvenen ende dat by lanchen
van tyde ende processe hem zyn goet recht mochte versuempt worden
ende zynen getuijgen hem aff vallen waere dore hy in pericle syns lyffs
comen mochte oyck siende trigeur van rechte alsoe hy supplianat seeght
soe heeft hy ons oetmoedelyck gebeden om onse gracie ende $$$$
brieven van remissien in behoirlycker formen waeromme
zoe eest dat wy die saeken voerscreven overgemerct den voirn. thomas
vueghs suppliant genegen wesende tzynder bede ende begeerte ende hem
willende in desen gracie ende genade prefereren voer rigeur van
iusticien hebben inden gevalle als boven vergeven quyt gescholden
ende geremitteert vergeven quytschelden ende remitteren vuyt sunderlinge
gracie mits desen onsen brief $ tfeyt ende manslach boven geruert mitsgaders
alle pene boete ende bruecke corporelle ende criminelle daer inne hy ter
causen van dyen mit diesser aencleeft mesdaen oft mesbruyc tot $$$ch
hebben tegen ons ende iusticie ende hebben hem als hier af wederom
gestelt ende gerestitueert stellen weder ende restitueren tot zyne goede
naeme ende fame in onser lande ende heerlicheyden bezunderlyck in onser
lande ende hertoochdom van brabant mitsgaders tot zynen onverbuerden goeden
indijen hy eenige heeft alsoe hy was voer de toecompste vanden
voirscreven manslach imponerende hier op een eeuwich swygen ende
silencie onsen procureur generael ende allen anderen onsen rechteren iusticieren
ende officieren wye sy syn satisfactie ende beteringe eerst ende alvoeren
gedaen der interesseerde partien indyen die noch nyet gedaen en is ende
eenige toestaet civilyck alleenlijck behoudelycke dat die voirn. suppliant
gehouden wordt tselve feyt tegens ons te beteren oyck civilyck naer de
gelegentheyt vander misdaet ende faculteyt van zynen goeden ende oyck
te refunderen ende betalen die redelijcke costen van iusticien in dijen hieromme
eenige gedaen ende naegevolght zyn allet ter taxatie ende arbitraerscape
van onser lieven ende getrouwen die cancellier ende luyden van onser raede
in brabant die wy daer toe committeren ontbieden daerom ende bevelen
den selven van onsen raede in brabant dat voer hen geroepen die ghene die
behoiren geroepen te zijne zij procederen wel ende duechdelyck tot verificatie
ende interinemente van deser onsen brief naer zijnder formen ende inhouden
ende tot taxatie ende arbitraer sc$$$ vanden amende civile ende costen van
iusticien voirscreven welck interinement hy suppliant gehouden sal zijn aldaer
te versuecken binnen eenen iaere naer date van desen op te verbuerte
van te verliesen deffect der selven onser brieven ende dat gedaen ende de
voirs. amende civile ende costen getaxeert gearbitreert ende betaelt zynde
in handen vanden ghenen van onser ontfanger ende officier diet behoiren sal
de welcke gehouden wert daer af ontfanck te maken rekenningen bewys ende
relicqua te doene tot onsen proffyte mitten anderen penningen van zyne ontfange
zij ende allen anderen onsen rechteren iusticieren endeofficieren tegewoirdich
ende toe comende hueren stedehouderen ende eenen yegelycken van hen besundere soe
hem toe behoiren sal doen laeten ende gedoegen den voirn. thomaes vueghs suppliant
van deze onse gracie remissie quijt scheldinge ende pardoene ende van al den
inhouden van desen inder vuegen ende manieren voer verhaelt rustelyck
vredelyck volcomelyck ende eeuwelyck genyeten ende gebruycken sonder hem
te doene noch te laeten geschien nu noch in toecommende tijden aen lyff noch aen
goet eenich hinder letsel oft moyenisse ter contrarien maer by alsoe zyn lyff
oft eenige van zynen goeder nyet geconfisqueert zynde daeromm gevangen
gearresteert becommert oft belet waeren dat zy die stellen of ende doen stellen terstont
ende sonder vertreck tot geheelder stakingen ende delivrancie want ons alsoe gelieft
ende ten eynde dat dit goet vast ende gestentich blyve tot eeuwigen
dagen soe hebben wy onsen wy onsen zegele hieraen doen hangen
behoudelijck in anderen zaken onsen rechte ende eenen yegelyck tzyne
in allen gegeven in onser stadt van bruessele inde maent van
ianuario int iaer onser heeren duysent vyffhondert zeven ende
dertich naer costuyme van scryvene onsser hoofs van brabant van
onsen keyserycke dachtienste ende van spaengien ende andere
twee ende twintichste aldus stont gescreven onder op te plyckt
byder keyser in zynen raede ende geteekent $$ doch noch
stont gescreven op te zelve plycke visa registrata
ghecollacinneert tegens die
originale brieven by my